
(สำเนา)
                                   ประกาศเทศบาลตำบลชะอวด
เรื่อง  สอบราคาปรับปรุงซ่อมแซมฝาคูระบายน้ำในเขตเทศบาล
                                                            --------------------------


ด้วยเทศบาลตำบลชะอวด  อำเภอชะอวด  จังหวัดนครศรีธรรมราช มีความประสงค์จะสอบราคาปรับปรุงซ่อมแซมฝาคูระบายน้ำ ชุมชนธานีรัตน์ 214 ฝา และชุมชนศรีมาประสิทธิ์ 95 ฝา รวม 309 ฝา   ตามแบบแปลนเทศบาลตำบลชะอวด เลขที่ 11/2556 จำนวน 16 แผ่น

ราคากลางในการก่อสร้างเป็นเงินทั้งสิ้น  537,090.- บาท (ห้าแสนสามหมื่นเจ็ดพันเก้าสิบบาทถ้วน) 

ผู้มีสิทธิเสนอราคาจะต้องมีคุณสมบัติ ดังต่อไปนี้
                          

1. เป็นนิติบุคคลหรือบุคคลธรรมดา ผู้มีอาชีพรับจ้างงานตามประกาศสอบราคาจ้างดังกล่าว ซึ่งมีผลงานประเภทเดียวกันกับงานที่สอบราคาจ้าง เช่น งานคอนกรีตเสริมเหล็ก ในวงเงินไม่น้อยกว่า  268,545.-  บาท    (สองแสนหกหมื่นแปดพันห้าร้อยสี่สิบห้าบาทถ้วน) ต่อหนึ่งสัญญาและเป็นผลงานที่เป็นคู่สัญญาโดยตรงกับส่วนราชการ หน่วยงานตามกฎหมายว่าด้วยระเบียบบริหารราชการส่วนท้องถิ่น รัฐวิสาหกิจหรือหน่วยงานอื่น ซึ่งกฎหมายบัญญัติ ให้มีฐานะเป็นราชการบริหารส่วนท้องถิ่น รัฐวิสาหกิจหรือหน่วยงานเอกชนที่เทศบาลตำบลชะอวดเชื่อถือ
                     

2. ไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการหรือของหน่วยการบริหารราชการส่วนท้องถิ่นและได้แจ้งเวียนชื่อแล้ว
                     

3. ไม่เป็นผู้ได้รับเอกสิทธิ์หรือความคุ้มกันซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้เสนอราคาได้มีคำสั่งให้สละสิทธิความคุ้มกันเช่นว่านั้น


4. ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่เทศบาลตำบลชะอวด ณ วันประกาศสอบราคา หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรม ในการสอบราคาจ้างครั้งนี้

กำหนดยื่นซองสอบราคาในวันที่ 10 พฤษภาคม 2556  ถึงวันที่ 28 พฤษภาคม 2556                        ระหว่างเวลา  08.30 น. – 16.30 น. ณ ศูนย์รวมข่าวสารการจัดซื้อจัดจ้างที่ว่าการอำเภอชะอวด ในกรณีที่ผู้เสนอราคาไม่สามารถยื่นซองสอบราคาด้วยตนเองได้ให้ผู้เสนอราคายื่นซองสอบราคาส่ง
ทางไปรษณีย์ให้ถึงเทศบาลก่อนพ้นกำหนดเวลายื่นซองสอบราคา ทั้งนี้เทศบาลตำบลชะอวดจะถือวันและเวลาที่เทศบาลได้รับซองจากไปรษณีย์เป็นเวลารับซอง และกำหนดเปิดซองสอบราคาในวันที่ 30 พฤษภาคม 2556 เวลา 10.00 น. เป็นต้นไป    
                           
ผู้สนใจติดต่อขอซื้อเอกสารสอบราคาในราคาชุดละ 1,500 บาท (หนึ่งพันห้าร้อย-บาทถ้วน )  ได้ ณ สำนักงานเทศบาลตำบลชะอวด ระหว่างวันที่    10  พฤษภาคม  2556    ถึงวันที่  28  พฤษภาคม  2556  หรือสอบถามทางโทรศัพท์หมายเลข 0-7538-1303 ในวันและเวลาราชการ                    

                                               ประกาศ  ณ  วันที่  10 พฤษภาคม  พ.ศ. 2556
        นายพฤนท์  ปานจีน     
         (นายพฤนท์  ปานจีน)
            นายกเทศมนตรีตำบลชะอวด

